INSET วิ่ง 8% ลุ้นรายได้ปีนี้โต 20% โบรกฯ แนะซื้อ วางแนวต้าน 4.30 บ. ชี้เทคนิคขาขึ้น
INSET วิ่ง 8% ลุ้นรายได้ปีนี้โต 20% โบรกฯ แนะซื้อ วางแนวต้าน 4.30 บ. ชี้เทคนิคขาขึ้น ล่าสุดอยู่ที่3.88 บาท บวก 0.28 บาท หรือ 7.78% มูลค่าซื้อขาย 238.98 ล้านบาท
INSET วิ่ง 8% ลุ้นรายได้ปีนี้โต 20% โบรกฯ แนะซื้อ วางแนวต้าน 4.30 บ. ชี้เทคนิคขาขึ้น ล่าสุดอยู่ที่3.88 บาท บวก 0.28 บาท หรือ 7.78% มูลค่าซื้อขาย 238.98 ล้านบาท
19 มี.ค. 2564

ผู้สื่อข่าวรายงานว่า ราคาหุ้น บริษัท อินฟราเซท จำกัด (มหาชน) หรือ INSET ล่าสุด ณ เวลา 14.59 น. อยู่ที่3.88 บาท บวก 0.28 บาท หรือ 7.78% สูงสุดที่ 4 บาท ต่ำสุดที่ 3.60 บาท ด้วยมูลค่าซื้อขาย 238.98 ล้านบาท

โดยบล.ซีจีเอส-ซีไอเอ็มบี ระบุในบทวิเคราะห์ แนะนำ “ซื้อ” หุ้น INSET ประเมินแนวรับ 3.78 บาทและ 3.70 บาท แนวต้าน 4 บาท และ 4.30 บาท โดยราคาหุ้นปรับตัวเพิ่มขึ้นเกิดสัญญาณซื้อทางเทคนิค พร้อมด้วยปริมาณการซื้อขายที่เพิ่มสูงขึ้น หลังจากเคลื่อนไหวออกด้านข้างเพื่อสร้างฐานทำให้แนวโน้มหลักมีโอกาสปรับตัวเพิ่มขึ้นต่อเนื่อง MACD ปรับตัวเพิ่มขึ้นเหนือเส้นค่าเฉลี่ยในแดนบวก เครื่องมือทางเทคนิคชี้วัดแนวโน้มขึ้นทดสอบแนวโน้มลง RSI ปรับตัวเพิ่มขึ้นเหนือระดับ 60
ขณะที่ก่อนหน้านี้ นายศักดิ์บวร พุกกะณะสุต กรรมการผู้จัดการ INSET เปิดเผยว่า แผนการดำเนินงานในปี 64 บริษัทตั้งเป้าหมายรายได้เติบโต 15-20% สร้างสถิติสูงสุดใหม่ต่อเนื่อง โดยคาดว่าจะมีงาน Data Center และงานระบบโครงสร้างพื้นฐานโทรคมนาคม (งาน 5G) เพิ่มขึ้น เนื่องจากการแพร่ระบาดของไวรัสโควิด-19 รอบใหม่ ทำให้ประชาชนที่ทำงานเวิร์คฟอร์มโฮม (Work from home) ต้องการใช้ Cloud เพิ่มสูงขึ้น และผู้ประกอบการหรือองค์การต่างๆ มีความต้องการที่จะลงทุนขยาย Data Center กันมากขึ้นด้วย
ปัจจุบัน บริษัทมีงานในมือรอรับรู้รายได้ (Backlog) กว่า 2,460  ล้านบาท ทยอยรับรู้รายได้ตั้งแต่ปีนี้ถึงปี 65